تورکیه-‌نین روسیا‌دان آلدیغی "اس-400" سیستم‌لری ناتو ساوونما سیستمینه اینتگره اولونا بیلمز".
بونو جمهور باشقانلیغی سؤزچوسو ابراهیم کالین "بلومبرگ"ا موصاحیبه‌سینده دئییب.
ابراهیم کالین موصاحیبه‌سینده دئییب کی، تورکیه و امریکا-نی بؤلن اوچ اساس مؤوضوع امریکانین پ.ی.د/ی.پ.گ-یه وئردیگی دستک، "اس-400" سیستم‌لری و کاتسا (امریکانین دوشمن‌لری ایله یاپتیریم‌لار واسیطه‌سیله موباریزه قانونو) تحریم لری و فتو (فتح الله چی ترور تشکیلاتی) باشچی‌سی‌نین امریکا-دا قالماسینا ایجازه وئرمک‌دیر. تأسف کی، بو گونه قدر بو مؤوضوع دا هئچ بیر ایرلیلییش اولماییب و آدیم آتیلماییب. بو پروبلئم‌لر تورکیه-‌نین میللی تهلوکه‌سیزلیک ناراحات‌لیق‌لاری‌نین مرکزینی تشکیل ائدیر.
بو مسئله‌لرین چوخ شفاف و صمیمی دانیشا‌راق یاپیجی بیر دیالوق یولو ایله حل ائدیله بیله جگینه اینانیریق. امریکا سیاستچی‌لری‌نین باشا دوشمه‌لری لازیم اولان شئی بو مؤوضوع لارین بیزیم اوچون نه قدر حیاتی اهمیته صاحیب اولماسی‌دیر.
"اس-400" سیستم‌لریله باغلی قرارینی تورکیه-‌نین بیر گئجه‌ده آلمادیغینا دقت چکن کالین "اس-400"-لریمیز ناتو-نون ساوونما سیستمینه اینتگره اولونمایا‌جاق و بئله‌لیکله ناتو-نون ساوونما سیستمینه تهلوکه یارادا‌جاق وضعیتده ده اولمایا‌جاق" ایفاده‌لردن ایستیفاده ائدیب.
کالین ایکینجی "اس-400" پاکتی ایله باغلی سوالا بو جاوابی وئریب:
"ایلک راضیلاشما ایله باغلی پروسه داوام ائدیر و هامیسی عینی پروسه‌نین بیر حیسه‌سی‌دیر. عینی راضیلاشمانین موختلیف مرحله‌لرده حیاتا کئچیریلمه‌سی پروسه سی داوام ائدیر".
تورکیه-‌نین "پاتریوت" سیستم‌لریله یاناشی یانیندا فرانسا-ایتالیا طرفداش‌لیغی ایله اوره تیلن SAMP/T راکت‌لری آلماق ایسته‌دیگینی ایفاده ائدن کالین "لاکین فرانسا سوریه-نی بهانه گتیره‌رک بو پروسه نین قارشی‌سینی آلماغا قرار وئردی. بو مرحله‌نی سرعتلندیرمک اوچون فرانسا ایله دانیشیق‌لاری داوام ائتدیریریک. بیز سئچیم‌لره قاپی‌لاری باغلامیریق ”دئییب.
ابراهیم کالین امریکانین یئنی رهبرلیگی ایله تماس‌لارین قورولدوغونو دا ایفاده ائده‌رک، "پرزیدنت جو بایدین موختلیف ایچ سیاستله مشغول اولدوغونو بیلیرم. همکارلاریمیزلا تماس قوردوق و یاخشی بیر باشلانغیج ائتدیک، مطلق هر ایکی پرزیدنت ده گؤروشه‌جک‌دیر" دئیه وورغولاییب.
